1. ΝΟΜΟΘΕΤ. ΔΙΑΤΑΓΜΑ υπ’ αριθ. 1068 της 9/21 Σεπτ. 1949 (ΦΕΚ Α΄ 217)  Περί κυρώσεως συμβάσεως μεταξύ της Ελληνικής Κυβερνήσεως και του INTERNATIONAL CHILDREN’S EMERGENCY FUND (Διεθνούς Ταμείου Κατεπειγούσης Περιθάλψεως του Παιδιού).  ΄Αρθρ.1ον.-Κυρούται η από 8 Οκτ. 1947 σύμβασις μεταξύ της Ελληνικής Κυβερνήσεως και του Διεθνούς Ταμείου Κατεπειγούσης Πειθάλψεως του Παιδιού ης το κείμενον έπεται εις Αγγλικήν και Ελληνικήν γλώσσαν. ΄Αρθρ.2ον.-Κυρούται η από 29-11-47 υπ’ αριθ. 987 Πράξις του Υπουργικού Συμβουλίου της δαπάνης βαρυνούσης τον ειδικόν προϋπολογισμόν του Υπουργείου Συντονισμού. Η ισχύς του παρόντος άρχεται από της χρονολογίας της υπογραφής της Συμβάσεως. ΣΥΜΒΑΣΙΣ μεταξύ του INTERNATIONAL CHILDREN’S EMERGENCY FUND (Διεθνούς Ταμείου Επειγούσης Περιθάλψεως του Παιδιού) και της Κυβερβήσεως της Ελλάδος. ΕΠΕΙΔΗ η Γενική Συνέλευσις των Ηνωμένων Εθνών δια της υπ’ αριθ. 57 αποφάσεως, ψηφισθείσης την 11ην Δεκ. 1946, εδημιούργησεν έν Διεθνές Ταμείον Επειγούσης Περιθάλψεως του Παιδιού (INERNATIONAL CHILDREN’S EMERGENCY FUND), όπερ εφεξής θα αναφέρεται ως το «Ταμείον», και ΕΠΕΙΔΗ το Ταμείον έχει ήδη πόρους και προσδοκά να λάβη επιπροσθέτους πόρους και άλλα στοιχεία του ενεργητικού τα οποία το Εκτελεστικό Συμβούλιο του Ταμείου καθώρισεν ότι θα διατεθούν εν μέρει προς όφελος των παιδίων και εφήβων και των επιτόκων και θηλαζουσών μητέρων εν Ελλάδι, και ΕΠΕΙΔΗ η Κυβέρνησις της Ελλάδος, ήτις εφεξής θα αναφέρεται ως η «Κυβέρνησις», επιθυμεί την βοήθειαν του Ταμείου προς όφελος των παιδίων και εφήβων και των επιτόκων και θηλαζουσών μητέρων εντός των εδαφών της, και ΕΠΕΙΔΗ αντιπρόσωποι του Ταμείου και της Κυβερνήσεως εμελέτησαν την ανάγκην παροχής τοιαύτης βοηθείας εν Ελλάδι, και ΕΠΕΙΔΗ η Κυβέρνησις έχει υποβάλη ιδικόν της πρόγραμμα παροχής βοηθείας προς όφελος των παιδίων και εφήβων και των επιτόκων και θηλαζουσών μητέρων και έχει καταρτίσει σχέδιον λειτουργίας (εφαρμογής) ως προς την προσήκουσαν χρησιμοποίησιν και διανομήν των εφοδίων ή άλλης βοηθείας την οποίαν δυνατόν να παράσχη το Ταμείον, το δε Ταμείον έχει εγκρίνει την συμμετοχήν αυτού του ιδίου εις τα ειρημένα σχέδια, τα οποία θα θεωρούνται ως παραρτήματα της παρούσης συμφωνίας. ΗΔΗ, ΔΙΑ ΤΑΥΤΑ, η Κυβέρνησις και το Ταμείον συνεφώνησαν ως ακολούθως: Παροχή Εφοδίων και Υπηρεσιών ΄Αρθρ.1.-Α΄.Το Ταμείον εν τω πλαίσίω των υπ’ αυτού καθορισθεισών αναγκών και των ορίων των πόρων του, θα παρέχη τρόφιμα και άλλα εφόδια και υπηρεσίας βοηθείας και αρωγής προς τα παιδία, εφήβους και τας επιτόκους και θηλαζούσας μητέρας της Ελλάδος. Β΄.Η Κυβέρνησις, συμφώνως προς τα προσηρτημένα τη παρούση εγκεκριμένα σχέδια λειτουργίας (εφαρμογής) και συμφώνως προς τας τροποποιήσεις εκείνας αίτινες δυνατόν να συμφωνηθούν αργότερον υπό του Ταμείου και της Κυβερνήσεως, θα παρέχη τρόφιμα (και άλλα ειδικά προγράμματα) δια τα παιδία, τους εφήβους και τας επιτόκους και θηλαζούσας μητέρας της Ελλάδος και αναλαμβάνει όπως τα υπό του Ταμείου παρεχόμενα τρόφιμα και εφόδια διανέμωνται εις τα πρόσωπα τα προσδιοριζόμενα συμφώνως προς τα διαλαμβανόμενα εις τα προαναφερθέντα σχέδια λειτουργίας και προς όφελος τούτων. Γ΄.Αι ποσότητες και ο χαρακτήρ των υπό του Ταμείου αφ’ ενός και της Κυβερνήσεως αφ’ ετέρου παρεχομένων τροφίμων και εφοδίων προς όφελος των παιδίων, εφήβων και επιτόκων και θηλαζουσών μητέρων της Ελλάδος, θα καθορίζωνται, από καιρού εις καιρόν, δια τοιαύτας διαδοχικάς χρονικάς περιόδους εφαρμογής, ως θα κρίνεται πρόσφορον, δι’ αμοιβαίας συνεννοήσεως και συμφωνίας μεταξύ του Ταμείου και της Κυβερνήσεως. Δ΄.Το Ταμείον δεν θα ζητήση και δεν θα διατυπώση απαίτησιν προς πληρωμήν εις ξένον συνάλλαγμα δια τα υπ’ αυτού, συμφώνως τη παρούση Συμβάσει, παρεχόμενα εφόδια και υπηρεσίας. Σελ. 235 Διεθνές Ταμείον περιθάλψεως του παιδιού 35.Δ.ξ.1   782 Μεταβίβασις και διανομή των Εφοδίων ΄Αρθρ.ΙΙ.-Α΄.Το Ταμείον, ενώ θα διατηρή πλήρη κυριότητα επί των εφοδίων του μέχρις ότου ταύτα χρησιμοποιηθούν παρά του τελικού παραλήπτου δια τον οποίον τα εφόδια ταύτα προορίζονται, θα εμπιστεύεται τα εφόδιά του εις την Κυβέρνησιν ή εις τας υπηρεσίας εκείνας εντός της Ελλάδος δια τας οποίας θα υπάρξη αμοιβαία συμφωνία μεταξύ της Κυβερνήσεως και του Ταμείου προς διανομήν εξ ονόματος του Ταμείου προς όφελος παιδίων, εφήβων και επιτόκων και θηλαζουσών μητέρων εν Ελλάδι, συμφώνως προς τα εγκεκριμένα σχέδια εργασιών και συμφώνως προς τας πολιτικάς του Ταμείου. Β΄.Η Κυβέρνησις θα διανέμη τα υπό του Ταμείου παρεχόμενα εφόδια, συμφώνως προς τα εγκεκριμένα σχέδια εργασιών, δια των υπηρεσιών ή άλλης οδού ήτις από καιρού εις καιρόν, θα εγκρίνηται αμοιβαίως υπό της Κυβερνήσεως και του Ταμείου. Διανέμουσα ή άλλως πως διαχειριζομένη τα τοιαύτα εφόδια η Κυβέρνησις θα ενεργή ως πράκτωρ του Ταμείου μέχρις ότου τα εφόδια ταύτα θα καταναλωθούν ή χρησιμοποιηθούν. Γ΄.Η Κυβέρνησις αναλαμβάνει να εξασφαλίση ότι τα εφόδια θα διατεθούν ή θα διανεμηθούν δικαίως και επαρκώς βάσει των αναγκών, άνευ φυλετικής, θρησκευτικής και εθνικής διακρίσεως ή πολιτικής πεποιθήσεως. Ουδεμία τροποποίησις θέλει επενεχθή εις το κατά τον καιρόν της εγκρίσεως των εν τω Τμήματι Β΄ του ΄Αρθρ. Ι αναφερομένων σχεδίων εργασιών ισχύον σχέδιον διανομής δια δελτίων εξ αφορμής των υπό του Ταμείου παρεχομένων εφοδίων, εις τρόπον ώστε να επέρχεται μείωσις των υπό μερίδων των παιδίων των εφήβων και των επιτόκων και θηλαζουσών μητέρων. Δ΄.Συμφωνείται ότι τα υπό του Ταμείου παρεχόμενα εφόδια και αι υπηρεσίαι θα είναι επί πλέον και ουχί εις αντικατάστασιν των εν τω προϋπολογισμώ αναφερομένων δαπανών τας οποίας η Κυβέρνησις ανέγραψε δια παρομοίαν δράσιν. Ε΄.Η Κυβέρνησις συμφωνεί όπως το Ταμείον δύναται κατά την κρίσιν του να προβαίνη εις την τοποθέτησιν επί των υπό του Ταμείου παρεχομένων εφοδίων τοιούτων διακριτικών επιγραφών (σημείων) ας το Ταμείον ήθελε κρίνει αναγκαίας δια να καταδειχθή ότι τα εν λόγω εφόδια προορίζονται προς βοήθειαν και αρωγήν των παιδίων και εφήβων και των επιτόκων και θηλαζουσών μητέρων, υπό την αιγίδα του Διεθνούς Ταμείου Επειγούσης Περιθάλψεως του Παιδιού (INTERNATIONAL CHILDREN’S EMERGENCY FUND). ΣΤ΄.Ουδείς παραλήπτης των υπό του Ταμείου παρεχομένων εφοδίων θα υποχρεούται να πληρώση αμέσως ή εμμέσως, δια το κόστος των εφοδίων τούτων.  Σελ. 236 Ζ΄.Η Κυβέρνησις συμφωνεί ότι θα προβαίνη εις λήψιν παντός μέτρου και θα καταβάλη απάσας τας σχετικάς διοικητικάς και λοιπας δαπάνας δια την εφαρμογήν (του σχεδίου) ή τα δημιουργηθησόμενα έξοδα, εν σχέσει με την παραλαβήν, εκφόρτωσιν, αποθήκευσιν, μεταφοράν και διανομήν των υπό του Ταμείου παρεχομένων εφοδίων, εις ελληνικόν νόμισμα. Εξαγωγαί ΄Αρθρ.ΙΙΙ.-Η Κυβέρνησις συμφωνεί ότι δεν θα αναμένη από το Ταμείον όπως παρέχη τα συμφώνως τη παρούση Συμβάσει προβλεπόμενα εφόδια προς αρωγήν και βοήθειαν των παιδίων και εφήβων και των επιτόκων και θηλαζουσών μητέρων εάν η Κυβέρνησις προβαίνει εις εξαγωγήν εφοδίων παρομοίου χαρακτήρος, εξαιρέσει των ειδικών εκείνων περιπτώσεων αι οποίαι δυνατόν να προκύψουν και αι οποίαι θα τεθούν υπ’ όψει της Επιτροπής επί του Προγράμματος (PROGRAMME COMMITEE). Αρχεία και Εκθέσεις ΄Αρθρ.IV.-Α΄.Η Κυβέρνησις θα τηρή επαρκή λογιστικά και στατιστικά στοιχεία αρχείου επί των εργασιών του Ταμείου, τα οποία είναι απαραίτητα δια την απαλλαγήν του Ταμείου εκ των ευθυνών του, θα συνεννοήται δε μετά του Ταμείου, τη αιτήσει τούτου, εν σχέσει με την τήρησιν των τοιούτων στοιχείων. Β΄.Η κυβέρνησις θα εφοδιάζη το Ταμείον με τα στοιχεία, τας εκθέσεις και τας πληροφορίας εκείνας περί των εργασιών των σχετικών με το εγκεκριμένον σχέδιον, τας οποίας το Ταμείον ήθελε κρίνει αναγκαίας προς απαλλαγήν του εκ των ευθυνών του.  35.Δ.ξ.1 Διεθνές Ταμείον περιθάλψεως του παιδιού   783 Σχέσις μεταξύ της Κυβερνήσεως και    του Ταμείου εν τη εκτελέσει της παρούσης  Συμβάσεως ΄Αρθρ.V.-Aναγνωρίζεται και κατανοείται υπό της Κυβερνήσεως και του Ταμείου ότι δια τον σκοπόν της εκτελέσεως των όρων της παρούσης συμβάσεως θα απαιτηθή όπως επικρατήση στενή και εγκάρδιος σχέσις συνεργασίας μεταξύ των αντιπροσώπων της Κυβερνήσεως αφ’ ενός και του Ταμείου αφ’ ετέρου κατά την διεξαγωγήν των εργασιών. Προς τον σκοπόν τούτον συμφωνείται ότι το Ταμείον θα διαθέση δεόντως εξουσιοδοτημένους αξιωματούχους προς εγκατάστασιν εις την Ελλάδα, οι οποίοι θα είναι διαθέσιμοι προς συνεννόησιν και συνεργασίαν μετά των αρμοδίων λειτουργών της Κυβερνήσεως εν σχέσει προς την αποστολήν, παραλαβήν και διανομήν των υπό του Ταμείου παρεχομένων εφοδίων, καθώς και προς μελέτην και επισκόπισιν των αναγκών των παιδίων και εφήβων και των επιτόκων και θηλαζουσών μητέρων εν Ελλάδι, προς τον σκοπόν της βάσει της παρούσης συμβάσεως σχεδιαζομένης βοηθείας, και οι οποίοι θα πληροφορούν το Αρχηγείον του Ταμείου, περί της εξελίξεως του κατά την παρούσαν σύμβασιν προγράμματος εργασιών καθώς και εφ’ οιωνδήποτε προβλημάτων τα οποία δυνατόν η Κυβέρνησις θελήσει να υποβάλη εις το Ταμείον ή τους αντιπροσώπους του εν σχέσει προς την βοήθειαν και αρωγήν δια παιδία, εφήβους και επιτόκους και θηλαζούσας μητέρας εν Ελλάδι. Β΄.Το Ταμείον συμφωνεί ότι δια τον ανωτέρω σκοπόν θα διατηρή γραφείον εις την Πρωτεύουσαν της Κυβερνήσεως δια μέσου του οποίου θα είναι δυνατόν να γίνωνται προσιτοί οι αξιωματούχοι του και δια του οποίου τούτο θα διευθύνη τας κυριωτέρας του εργασίας. Γ΄.Η Κυβέρνησις θα διευκολύνη την υπό του Ταμείου πρόσληψιν των Ελλήνων εκείνων πολιτών, ως αξιωματούχων και προσωπικού γραφείου ή άλλων πως, οι οποίοι θα απαιτηθούν δια την διεξαγωγήν των βάσει της παρούσης Συμβάσεως προβλεπομένων λειτουργιών του Ταμείου. ΄Απαντες οι ΄Ελληνες υπήκοοι οι προσλαμβανόμενοι βάσει της παρούσης συμβάσεως υπό του Ταμείου θα ονομασθούν όσον το δυνατόν ταχύτερον υπό της Ελληνικής Κυβερνήσεως εξ επαρκών Ελλήνων Δημοσίων Υπαλλήλων, οποτεδήποτε είναι τούτο δυνατόν, ή άλλων, συμφώνως προς τας ανάγκας. Εκ των Δημοσίων Υπαλλήλων και των άλλων οίτινες θα ήθελον χρειασθή συμφώνως προς τας ανάγκας, τους οποίους θα κατονομάση (προτείνη) η Ελληνική Κυβέρνησις, το Ταμείον θα εκλέξη το προσωπικόν αυτού. Δ΄.Η Κυβέρνησις θα επιτρέπη εις εξουσιοδοτημένους αξιωματούχους του Ταμείου όπως εξετάζουν τα στοιχεία εκείνα, τα λογιστικά βιβλία και τα άλλα συναφή έγγραφα, τα σχετικά με   την διανομήν των υπό του Ταμείου παρεχομένων εφοδίων, τα οποία δυνατόν να χρειασθούν δια να ικανοποιηθή το Ταμείον ότι η Κυβέρνησις συνεμορφώθη προς τους όρους της παρούσης Συμβάσεως. Η Κυβέρνησις θα επιτρέπη επί πλέον εις εξουσιοδοτημένους αξιωματούχους του Ταμείου πλήρη ελευθερίαν όπως επιβλέπουν της διανομής των εν λόγω εφοδίων, από καιρού εις καιρόν και από μέρους εις μέρος, και να εξετάζουν την διαδικασίαν και την τεχνικήν διανομής και όπως προβαίνουν εις διατύπωσιν παρατηρήσεων εν σχέσει προς το ζήτημα τούτο προς τας αρμοδίας Κυβερνητικάς αρχάς. Ε΄.Η Κυβέρνησις, από συμφώνου μετά του Ταμείου, θα προβαίνη εις λήψιν μέτρων και θα βαστάζη το κόστος των εις Ελληνικόν νόμισμα δημιουργουμένων δαπανών, εν σχέσει με την στέγασιν, την συντήρησιν, την δι’ αυτοκινήτων μεταφοράν και τα ταξείδια των, συμφώνως τω παρόντι άρθρω, υπό του Ταμείου παρεχομένων αξιωματούχων, καθώς και εν σχέσει με την ίδρυσιν, εφοδιασμόν και συντήρησιν του βάσει του Τμήματος Β΄ του παρόντος Άρθρου, εν τη Πρωτευούση της Κυβερνήσεως ιδρυθησομένου γραφείου, μαζί με την απαιτουμένην βοήθειαν προσωπικού γραφείου και άλλην βοήθειαν, και την ταχυδρομικήν, τηλεγραφικήν και τηλεφωνικήν συγκοινωνίαν δια τας εξουσιοδοτημένας ενεργείας των αξιωματούχων του άνωθι μνημονευομένου γραφείου. Απαλλαγή Φορολογίας ΄Αρθρ.VI.-Α΄.Το Ταμείον, οι πόροι του, η περιουσία, τα έσοδα και αι πάσης φύσεως πράξεις και συναλλαγαί του θα ώσιν απηλλαγμέναι παντός φόρου, δικαιώματος, τελών ή δασμών επιβαλλομένων υπό της Κυβερνήσεως ή οιασδήποτε υπ’ αυτήν (την Κυβέρνησιν) τελούσης πολιτικής εξουσίας ή παρ’ οιασδήποτε άλλης δημοσίας αρχής εν Ελλάδι. Το Ταμείον θα είναι επίσης απηλλαγμένον πάσης υποχρεώσεως δια την είσπραξιν ή πληρωμήν οιουδήποτε φόρου, δικαιώματος, τελών ή δασμών επιβαλλομένων υπό της Κυβερνήσεως ή οιασδήποτε υπ’ αυτήν τελούσης πολιτικής εξουσίας ή παρ’ οιασδήποτε άλλης δημοσίας αρχής. Β΄.Ουδεμία φορολογία, δικαίωμα, τέλος ή δασμός θέλει επιβληθή υπό της Κυβερνήσεως ή οιασδήποτε υπ’ αυτήν τελούσης πολιτικής εξουσίας, ή παρ’ οιασδήποτε άλλης δημοσίας αρχής επί των μισθών ή εν σχέσει προς τούτους ή τας αμοιβάς δια τας υπό του προσωπικού παρεχομένας υπηρεσίας αίτινες καταβάλλονται υπό του Ταμείου εις τους αξιωματούχους του, τους υπαλλήλους ή το άλλον προσωπικόν του Ταμείου το οποίον δεν αποτελείται εξ Ελλήνων υπηκόων ή δεν τυγχάνει μονίμου κατοικίας εν Ελλάδι.   Σελ. 237 Διεθνές Ταμείον περιθάλψεως του παιδιού 35.Δ.ξ.1   784 Γ΄.Η Κυβέρνησις θα προβή εις τας απαιτου-μένας ενεργείας προς τον σκοπόν της εφαρμογής των προαναφερομένων αρχών. Επί πλέον η Κυβέρνησις θα προβή εις οιανδήποτε άλλην ενδεικνυομένην ενέργειαν όπως διασφαλισθή ότι εφόδια και υπηρεσίαι παρεχόμεναι υπό του Ταμείου δεν θα υπόκηνται εις οιονδήποτε φόρον, δικαίωμα, τέλος ή δασμόν εις τρόπον ώστε να επέρχεται εκ τούτου μείωσις των πόρων του Ταμείου. Προνόμια και Ατέλειαι ΄Αρθρ.VII.-Η Κυβέρνησις θα χορηγήση εις το Ταμείον και το προσωπικόν αυτού τα προνόμια και τας ατελείας τας διαλαμβανομένας εις την γενικήν συνθήκην και προνομίων και ατελειών ήτις υιοθετήθη υπό της Γενικής Συνελεύσεως των Ηνωμένων Εθνών την 13ην Φεβρ. 1946. Παροχή πληροφοριών εις το Κοινόν ΄Αρθρ.VIII.-H Kυβέρνησις θα παρέχη εις το Ταμείον την ευκαιρίαν και θα συνεργάζεται μετά του Ταμείου δια την παροχήν πληροφοριών εις το κοινόν εν σχέσει προς την παράδοσιν και διανομήν των εφοδίων τα οποία παρέχονται υπό του Ταμείου. Περίοδος ισχύος της Συμβάσεως ΄Αρθρ.IX.-«Η παρούσα σύμβασις τίθεται εν ισχύϊ από της ημερομηνίας της υπογραφής της, εάν δε απαιτηθή επικύρωσις ταύτης, από της ημερομηνίας της επικυρώσεώς της. Αύτη θα τεθή εν ισχύϊ μέχρι της αποπερατώσεως όλων των προγραμμάτων εργασίας, επί πλέον δε και δι’ έν λογικόν χρονικόν διάστημα απαραίτητον δια την εκκαθάρισιν της όλης εργασίας Δ.Ο.Π.Π. εν Ελλάδι». Εις περίπτωσιν ασυμφωνίας ως προς την εφαρμογήν και τήρησιν των όρων της παρούσης συμβάσεως το ζήτημα θα παραπέμπηται εις την PROGRAMME COMMITTEE OF THE EXECUTIVE BOARD OF THE FUND (εις Επιτροπήν επί του Προγράμματος του Εκτελεστικού Συμβουλίου του Ταμείου) προς λήψιν της προσηκούσης ενεργείας. Το εντός « » πρώτον εδάφιον ετροποποιήθη ως άνω δια του άρθρ. 31 του Β.Δ. 668/1962 (ανωτ. Σελ. 227). Ενώ δια πρακτικούς σκοπούς η παρούσα Σύμβασις θα θεωτρηθή ως εφαρμοστέα από της ημερομηνίας της υπογραφής της, υπόκειται αύτη εν τούτοις εις τας απαιτουμένας συνταγματικάς διατυπώσεις της Ελληνικής Κυβερνήσεως, ήτοι εις την υπό της Βουλής της Ελλάδος κύρωσιν αυτής.  (Υπογραφή                      (Υπογραφή) MAURICE PATE         ΣΤ. ΠΕΣΜΑΖΟΓΛΟΥ                   (Αντιπρόσωπος της Ελλάδος) EXECUTIVE DIRECTOR (Εκτελεστικός Διευθυντής) του Διεθνούς Ταμείου Επειγούσης Περιθάλψεως του Παιδιού.   Σελ. 238 35.Δ.ξ.1 Διεθνές Ταμείον περιθάλψεως του παιδιού   785  